HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcão Jr.
Tänään on luvassa jälleen innostava jakso.
Aion puhua tärkeästä aiheesta hengellisessä vaelluksessa.
Pysy kanavalla, sillä rukoilemme puolestanne. Kerron mahtavia uutisia.
Katso ohjelma loppuun asti. Et tule katumaan sitä.
Puhumme tänään hengellisestä kasvusta.
Mitä Raamattu sanoo hengellisestä kasvusta?
Sanasta voimme löytää monia esimerkkejä, joita Jeesus käytti -
kaikkialla luonnollisista ja hengellisistä todellisuuksista.
On olemassa suuri yhtäläisyys -
luonnollisten lainalaisuuksien ja hengellisten periaatteiden välillä.
Kerron esimerkkejä. Jeesus sanoi: "Minä olen elämän leipä."
Hän puhui myös vertauksen kylväjästä, -
joka kylvää siemeniä maahan.
Hän kertoi esimerkin puista.
Hän sanoi, ettei hyvä puu voi tuottaa huonoa hedelmää -
eikä huono puu hyvää hedelmää.
Hän siis käytti erilaisia luonnollisen maailman asioita esimerkkeinä -
selittäessään hengellisiä todellisuuksia.
Näytän näitä esimerkkejä Sanasta, -
jotta näkisitte, miten tärkeää on kehittyä ja kasvaa hengellisesti.
Olet uudestisyntynyt Jumalan valtakuntaan.
Kun vastaanotit Kristuksen, olit kuin hengellinen vauva.
Se on totuus.
Sinun ei ole kuitenkaan tarkoitus pysyä hengellisenä vauvana ikuisesti.
Jumala tahtoo, että Hänen omansa kasvavat ja kypsyvät.
Kasvaakseen ja kypsyäkseen pitää saada oikeanlaista ruokaa ja ravintoa.
Ajatellaanpa vaikka Afrikan aliravittuja vauvoja.
Näemme dokumenteissa ja videoilla, -
kuinka jotkut vauvat ovat niin laihoja ja aliravittuja, -
että heille tulee kasvuhäiriöitä, -
koska heillä ei ole kunnollista ravintoa.
Ja kerron nyt totuuden. Monet kristityt tänään seurakunnissa -
ovat hengellisesti aliravittuja, koska he eivät saa kunnollista ruokaa -
jota he tarvitsevat kasvaakseen ja kypsyäkseen Raamatun mukaisesti.
Avataanpa yhdessä Raamattu -
kohdasta 1. Piet. 2.
Näytän esimerkin Sanasta, -
jotta pystytte seuraamaan ja ymmärtämään.
1. Piet. 2:1: "Pankaa siis pois kaikki pahuus -
ja kaikki vilppi ja ulkokultaisuus ja kateus ja kaikki panettelu, -
ja halatkaa niinkuin vastasyntyneet lapset sanan väärentämätöntä maitoa,
että te sen kautta kasvaisitte pelastukseen, -
jos 'olette maistaneet, että Herra on hyvä'."
Tässä apostoli Pietari kertoo -
esimerkin luonnollisesta maailmasta -
selittääkseen hengellistä todellisuutta.
Mitä vastasyntynyt vauva tarvitsee eniten? Äitinsä maitoa.
Jokainen terveydenhuollon ammattilainen kertoisi, -
että äidinmaito on tärkeintä ravintoa, -
jota vauva tarvitsee kasvaakseen ja kehittyäkseen luonnollisesti.
Pietari sanoo: "Niin kuin vastasyntyneet vauvat -
tavoitelkaa Sanan puhdasta maitoa."
Toisin sanoen aivan kuten vauvojen tulee kehittyä ja saada äidinmaitoa, -
uuden uskovan täytyy saada Jumalan Sanan maitoa.
Hän saa siitä kunnon ravintoaineita kasvaakseen hengellisesti.
Hän sanoo myös, että sitä pitää tavoitella, -
jotta te sen kautta, maidon kautta, Sanan kautta kasvaisitte.
Monet eivät kasva, koska he eivät juo maitoa.
Jotkut sanovat: "Minä pidän lihasta."
Ymmärrän, että Paavali puhuu Sanan lihasta ravintona.
Mutta syöttäisitkö vastasyntyneelle vauvalle pihviä?
Tuskinpa. Itse asiassa jos vauvalle antaisi pihviä, -
vauva ei pystyisi käyttämään sitä hyödykseen.
Ei edes syömään. Eihän vauvalla ole hampaitakaan, joilla pureskella.
Pitää ymmärtää, että ihmiset ovat eri vaiheissa -
hengellisessä vaelluksessaan, ja kohdata heitä siellä, missä he ovat.
Jumala ei edellytä hengellistä kypsyyttä sellaiselta, -
joka on juuri syntynyt valtakuntaan. Ala juoda maitoa.
Ala tavoitella hengellistä maitoa.
Ala ravita itseäsi evankeliumin alkeilla saadaksesi ymmärrystä.
Juttelin erään uuden uskovan kanssa.
Hän tuli uskoon työmme kautta täällä Richmondissa.
Sanoin hänelle: "Kävit juuri kasteella. Sait Pyhän Hengen kasteen."
"Lue evankeliumeja. Opi, kuka Jeesus on ja keneksi Hän on sinut tehnyt."
"Ala rakentaa perustustasi evankeliumin totuudelle, -
Pyhälle Hengelle, Isälle ja Jeesukselle."
"Lue evankeliumit ja kirjeet. Laske vahva perustus Sanan alkeille."
Hän kysyi minulta lopunajoista, antikristuksesta ja muusta sellaisesta.
En sano, etteikö hänen pitäisi tietää niistä.
Mutta vielä, kun hän oli uusi uskova ja juuri kohdannut Herran, -
hänen piti ensin laskea perustus sen varaan, kuka Jeesus on.
Ihmisille pitää antaa aikaa kehittyä.
Aivan kuten luonnollinen kasvu, hengellinenkin kasvu vie aikaa.
En voi edellyttää tai vaatia, että joku on täysin kypsä -
heti Jumalan valtakuntaan tultuaan, Jeesuksesta kuultuaan -
ja synnit anteeksi saatuaan.
En voi edellyttää, että hän olisi täysin kypsä, -
enkä odottaa sitä ilman kunnollista ravintoa.
Tahdon antaa toisen esimerkin Sanasta. Paavali sanoo 1. Kor. 3:ssa:-
"Niinpä, veljet, minun ei käynyt puhuminen teille niinkuin hengellisille,
vaan niinkuin lihallisille, niinkuin pienille lapsille Kristuksessa.
Maitoa minä juotin teille, en antanut ruokaa, -
sillä sitä ette silloin sietäneet, ettekä vielä nytkään siedä; -
olettehan vielä lihallisia. Sillä kun keskuudessanne on kateutta ja riitaa, -
ettekö silloin ole lihallisia ja vaella ihmisten tavoin?"
Paavali kertoo korinttilaisille esimerkin. "Juotin teille maitoa, -
koska ette olleet valmiit kiinteään ruokaan. Tarvitsitte maitoa."
Sanon teille tänään, että uskovina teidän tarvitsee -
kasvaa hengellisesti ja syödä oikeanlaista ruokaa.
Tutki Sanaa. Laske vankka perusta.
Kuuntele opetusta Sanasta. Opetus on välttämätöntä.
Uskon evankelioivaan työhön.
Olemme voittaneet tuhansia sieluja ympäri maailman.
En liioittele. Se on totuus. Vuosien aikana on pelastunut monia.
Mutta opetus on yhtä tärkeää, -
sillä pelastuneiden täytyy laskea perustus Sanalle, -
kasvaa Jumala-suhteessa ja kehittyä hengellisesti.
Ellei ole opetusta, he eivät voi kehittyä eivätkä kasvaa.
He eivät pysty ymmärtämään Sanan periaatteita ja saada ravintoa.
Siksi uskon lujasti myös paikallisseurakuntaan.
Paikallisseurakuntien pitäisi olla paikka, -
jossa uskovia tuetaan ja ravitaan, jotta he kasvavat.
Raamattu sanoo, että seurakuntavirat varustavat pyhiä palvelutyöhön.
Heidät varustetaan ruokkimalla heitä Sanalla -
ja opettamalla heitä Sanalla ja kokemuksilla.
Periaatteilla ja lisäksi kokemuksella, millaista on vaeltaa Jumalan kanssa.
Uskon, että Jumala tahtoo sinun kasvavan ja kypsyvän, -
saavan ravintoa ja ruokaa Sanasta.
Jeesus kutsui itseään elämän leiväksi.
Haluan näyttää esimerkin vielä Luukkaan evankeliumista.
Luukkaan evankeliumin luvusta 2.
Avataan se yhdessä. Luuk. 2:52.
Tässä puhutaan Jeesuksesta. Katsokaa, mitä Raamattu sanoo.
"Ja Jeesus varttui viisaudessa ja iässä -
ja armossa Jumalan ja ihmisten edessä."
Luen uudelleen. "Ja Jeesus varttui viisaudessa ja iässä -
ja armossa Jumalan ja ihmisten edessä."
Jeesus, joka on Jumalan Poika, täydellinen Jumalan Poika, -
tuli maan päälle, ja Hänen piti kasvaa viisaudessa -
ja armossa Jumalan ja ihmisten edessä.
Kuinka paljon enemmän meidän täytyy silloin kasvaa?
Kasvaa viisaudessa, ymmärryksessä, tiedossa.
Jeesus tuli vauvaksi, tuli lihaksi.
Jos Hänenkin piti kasvaa, kuinka paljon enemmän sinun pitää kasvaa?
Mutta oletko sinä varautunut kasvamaan?
Oletko varautunut syömään kunnollisesti?
Onko hengellinen ruokavaliosi oikeanlainen?
On tärkeää saada terveellistä opetusta Sanasta, -
terveellistä hengellistä ruokaa.
Ei roska- ja pikaruokaa, vaan terveellistä hengellistä ruokaa, -
joka ravitsee sieluasi ja henkeäsi -
oikeanlaisilla ravintoaineilla.
Voin kertoa, että Jumala tahtoo sinun kasvavan.
Sinun pitää tunnistaa oma tilanteesi.
Jos tarvitset maitoa, juo maitoa, -
kunnes perustus on riittävä ja pystyt syömään kiinteää ruokaa.
Aivan kuten luonnossakin, -
tarvitsemme kasvua myös hengellisessä mielessä.
Se on totuus. Sinun ja minun pitää kehittyä.
Nyt käymme lyhyellä tauolla.
Ole sen jälkeen heti valmis, sillä Jeesus puhuu sinulle -
ja rukoilemme, että Hän koskettaa tarpeitasi ja perhettäsi.
Ja vielä illalla olka on ollut kipeä ja polvi.
Mutta nyt polvi on parempi eilisestä.
Nyt huomaan, että pystyn liikuttamaan kättä. Ei tunnu mitään kipua täällä.
Etkö pystynyt tuohon aiemmin?
Tuntui kipu tässä, kun mä tein näin. Nyt pystyn ihan.
Kauanko se oli rikki? - Muutaman viikon. Yöllä tosi kipeä.
Oliko se joku kiertäjäkalvosin? - Varmaan joku sellainen.
Kiertäjäkalvosin rikki. Se on kivulias.
Nyt pystyy tekeen ihan.
Annetaan Jeesukselle ylistys!
Hän ei ole kuullut vasemmalla korvallaan kahteen vuoteen.
Seurakunta, rukoilkaa! Seistään uskon varassa.
Korva, avaudu!
Avaudu! Jeesuksen nimessä, korva, avaudu!
Nyt! Jeesuksen Kristuksen Nasaretilaisen nimessä, avaudu!
Avautuiko se?
Avautui. Minä kuulen!
Kuuletko? - Kuulen. Jeesuksen nimessä!
Jeesuksen nimessä!
Halleluja! - Halleluja!
Halleluja!
Kiitos Jumalalle! Tämä on ihanaa!
En ole kuullut tällä kahteen vuoteen.
Kuinka pitkään aikaan? - Kahteen vuoteen tällä korvalla.
Oliko se sataprosenttisen kuuro? - Oli tästä korvasta. Se oli vaikeaa.
Kiitos Jumalalle!
Mitä tapahtui nyt? - Jeesus paransi minut.
Taputtakaa Jeesukselle. Taputtakaa Jeesukselle.
Jatkamme täältä hengellisestä kasvusta.
Jumala tahtoo sinun kasvavan ja menevän uusille tasoille -
hengellisessä vaelluksessa Hänen kanssaan.
Se vaatii aikaa, ahkeruutta ja kunnollista ravintoa.
Aivan kuten luonnollisestikin, ellei vauvaa syötetä kunnollisesti, -
vauvan kasvu häiriintyy.
Tarvitset kunnollista ravintoa kasvaaksesi.
Samoin on hengellisessä elämässä. Tarvitset Jumalan Sanaa, -
sanan maitoa ja kunnollista, Raamattuun pohjautuvaa opetusta.
Ja Pyhä Henki puhaltaa sinuun.
Pyhän Hengen voitelussa Hän saa sinut kasvamaan askel askeleelta.
Jumala on järjestyksen Jumala. Hän on pystyttänyt rakenteet.
Jumala ei ohita prosessejaan.
Jotkut kasvavat muita nopeammin, -
mutta sekin noudattaa tiettyä, Jumalan luomaa prosessia.
Pitää kunnioittaa tuota prosessia ja ymmärtää, -
että joskus teillä on itsestänne odotuksia, jotka eivät ole todellisia.
Kehittymisen ja hengellisen prosessin kasvu on teissä vielä kesken.
Tahdon lukea perustukseksi vielä muutamia raamatunpaikkoja.
Sitten rukoilen puolestanne.
Avataan Raamatusta 2. Piet. 3:18. Siinä sanotaan: -
"ja kasvakaa meidän Herramme ja Vapahtajamme -
Jeesuksen Kristuksen armossa ja tuntemisessa."
Hän sanoi: "Kasvakaa armossa ja tuntemisessa."
Vaikka olemme vastaanottaneet Hänen armonsa ja pelastuksen.
Selitän tätä vähän tarkemmin. Et voi olla enemmän pelastunut.
Et kasva pelastuksessasi.
Jos ihminen vastaanottaa Kristuksen tänään -
ja menee taivaaseen 50 vuoden päästä, -
hän on silloin yhtä pelastunut kuin sinä päivänä kun hän tuli uskoon.
Pelastus ja vanhurskaus eivät kasva eivätkä muutu.
Pelastus ja vanhurskaus saadaan uskon kautta, -
ja se tulee Jumalalta lahjana, joka vastaanotetaan uskon kautta.
Emme siis kasva pelastuksessa ja vanhurskaudessa.
Mutta kasvamme tiedossa, ymmärryksessä, -
armossa, ilmestyksessä ja monella muulla alueella.
Kasvu on ihmeellistä.
Mutta pelastus pysyy aina samana.
Pietari kehotti kasvamaan Kristuksen armossa ja tuntemisessa.
Se tarkoittaa, että olemme pelastuneita, -
mutta meidän pitää oppia tuntemaan Jeesus ja Sana.
Pitää kasvaa tiedossa ja ymmärryksessä.
Jotta minusta tulisi kypsä uskova, minun pitää sukeltaa syvemmälle -
Sanaan, rukoukseen ja yhteyteen sekä olla osa paikallisseurakuntaa.
Monet moittivat seurakuntaa. "Seurakunta sitä, seurakunta tätä."
Kuuntele. Kuka loi seurakunnan? Oliko se ihmisen vai Jumalan idea?
Jeesus sanoi: "Minä rakennan seurakuntani -
eivätkä tuonelan portit sitä voita."
Seurakunnassa on moni asia väärin, mutta se ei kumoa sitä tosiasiaa, -
että Jumala on asettanut seurakunnan ja sen johtajat, pastorit, -
palvelemaan Jumalan Sanaa -
ja jakamaan sitä, mitä Raamattu ja Henki sanovat.
Voimme osoittaa ikävyyksiä, ja niitä todella tapahtuu.
En väitä, että kaikki on täydellistä ja mallillaan.
Mutta se ei kumoa sitä tosiasiaa, että Jumalalla on maan päällä kansa, -
seurakunta, Kristus-ruumis.
Voitelu virtaa yhä. Ihmeitä ja parantumisia tapahtuu yhä.
Ei tule koskaan irrottaa katsetta siitä, mitä Jumala tekee.
Keskityn mieluummin Jumalan kuin paholaisen tekoihin.
Keskityn Pyhän Hengen liikkeeseen. Sen kautta me kasvamme.
Pietari kehotti kasvamaan Kristuksen tuntemisessa ja armossa.
Se on Jumalan tahto meille.
Kol. 1:9―10:ssa Paavali sanoo: -
"Sentähden emme mekään, siitä päivästä alkaen, jona sen kuulimme, -
ole lakanneet teidän edestänne rukoilemasta ja anomasta, -
että tulisitte täyteen hänen tahtonsa tuntemista -
kaikessa hengellisessä viisaudessa ja ymmärtämisessä, -
vaeltaaksenne Herran edessä arvollisesti, -
hänelle kaikessa otollisesti, kaikessa hyvässä työssä hedelmää kantaen -
ja kasvaen Jumalan tuntemisen kautta."
Hän sanoo Kolossan seurakunnalle: -
"Olemme rukoilleet puolestanne siitä asti, kun kuulimme teistä, -
että Jumala täyttäisi uskovat Hänen tahtonsa tuntemisella -
ja Hengen antamalla ymmärryksellä."
"Osoita heille, mikä on tahtosi. Tahtosi on, että he kasvaisivat."
Hän sanoi: "vaeltaaksenne Herran edessä arvollisesti, -
hänelle kaikessa otollisesti, kaikessa hyvässä työssä hedelmää kantaen -
ja kasvaen Jumalan tuntemisen kautta".
Toisin sanoen kasvu on Jumalan tahto elämällesi.
Sinun ei ole tarkoitus olla hengellinen vauva ikuisesti.
Sille on aikansa. Jos olet hengellinen vauva, nauti siitä nyt.
Opettele nauttimaan elämän eri vaiheista, joita Jumala antaa.
Jumala antaa armonsa joka vaihetta varten.
Muistan ajan, jolloin käynnistimme Revival Explosion Ministries -työn.
Aivan alussa minulla piti olla erityinen armo tiettyjä asioita varten.
Nyt katselen taaksepäin ja ajattelen: "Kuinka jaksoin kaiken sen?"
Sitten tajuan, että se oli Jumalan asettama vaihe, joka piti läpikäydä.
Vaiheet vaihtelevat. Elämme jatkuvassa muutoksessa.
Kuvittelepa, jos aina olisi kesä.
Se olisi hyvin erilaista. Meillä on talvi, kevät, kesä ja syksy.
Vuodenajat muuttuvat jatkuvasti.
Sama pätee hengelliseen elämäämme ja tehtäväämme.
Jumalalla on meille eri elämänvaiheita.
Hän haluaa, että kasvamme.
Sitä varten tarvitsemme ravintoa Sanan totuuksista.
Sanan maitoa ja lihaa, kiinteää ruokaa, -
sen mukaan millä tasolla olemme.
Se on tärkeä ymmärtää.
Sinun pitää kehittyä. Jumalan tahto on, että kasvat -
ja kehityt hengellisessä vaelluksessasi.
Luen vielä yhden raamatunpaikan Psalmista 92, jakeet 12―14.
Katsokaa, mitä Raamattu sanoo. Se on hyvin selvää. Kuten alussa sanoin,-
luonnollisissa ja hengellisissä todellisuuksissa on yhtäläisyyksiä.
Raamattu tekee sen selväksi. Kaikkialla on esimerkkejä, -
miten luonnolliset asiat ilmaisevat hengellisiä periaatteita.
Jeesus käytti vertauksia koko ajan.
Myös Psalmissa 92 on vertaus luonnollisesta maailmasta.
"Vanhurskas viheriöitsee kuin palmupuu..."
Mikä on palmupuu? Luonnonelementti.
"Vanhurskas viheriöitsee kuin palmupuu, -
hän kasvaa kuin Libanonin setri. He ovat istutetut Herran huoneeseen,-
he viheriöitsevät meidän Jumalamme kartanoissa.
Vielä vanhuudessaan he tekevät hedelmää, ovat mehevät ja vihannat".
Halleluja! Mahtavaa.
Kuka on vanhurskas? Uudessa liitossa jokainen, -
joka on ottanut Jeesuksen vastaan, joka on pesty Jeesuksen verellä, -
joka on saanut syntinsä anteeksi, on vanhurskas.
Raamattu sanoo, että vanhurskas viheriöitsee kuin palmupuu.
Se tarkoittaa, että meidän tulee kukoistaa, kasvaa ja kehittyä.
Se on Jumalan tahto.
"Hän kasvaa kuin Libanonin setri." Sekin on puu, luonnonelementti.
Istutettu Herran huoneeseen. Viheriöitsee Jumalan kartanoissa.
"Vielä vanhuudessaan he tekevät hedelmää, -
ovat mehevät ja vihannat."
Eli kun kehityt hengellisesti, -
pysyt mehevänä ja vihantana Jumalan läsnäolossa.
Jotkut luulevat, että hengellisesti kypsä on tylsä ja tyytymätön.
Se on paholaisen valhe.
Raamattu sanoo, että hän kantaa vanhanakin hedelmää ja vihannoi.
Et jää katkeraksi, kielteiseksi ja masentuneeksi -
vanhetessasi Herrassa.
Jos elät Jumalan läsnäolossa, pysyt tuoreena ja vihantana.
Olen kuullut jopa pastorien sanovan: -
"Hän on innostunut Jumalasta, koska hän nuori uskova."
"Kun hän vähän kasvaa Herrassa, kyllä hän siitä kypsyy."
Se tarkoittaa tylsää ja tyytymätöntä. Se on valhe.
Rukoilen nyt, että Herra suo sinun kasvaa ja saat hengellistä ravintoa.
Isä, Jeesuksen nimessä rukoilen, -
että jokainen kasvaisi Jumalan läsnäolossa.
Isä, rukoilen kaikkien puolesta. Joku saattaa olla hengellinen vauva.
Osa ei ole ottanut vastaan Jeesusta. Rukoilen, että he tekevät sen nyt.
Pyydä Jeesusta sydämeesi ja pyydä Häntä puhdistamaan sinut.
Isä, kosketa jokaista Jeesuksen nimessä.
Suo heidän kukoistaa, kasvaa ja pysyä tuoreena ja vihantana -
vielä vanhanakin. Anna tukevaa hengellistä kasvua.
Laske läsnäolosi ja paranna kaikki sairaat ja sidotut.
Vapauta heidät Sanallasi ja voimallasi Jeesuksen nimessä.
Pyhä Henki, kiitos läsnäolostasi. Kiitos, että kirkkautesi valtaa koteja.
Kiitos runsaasta kasvusta tässä ajanjaksossa -
Kristus-ruumiissa kautta maailman. Jeesuksen nimessä.
Jumalan siunausta. Pidetään yhteyttä. Tilaa YouTube-kanavamme -
ja podcastimme.
Tarjoilemme hengellistä ruokaa, jotta voitte oppia, kasvaa ja kehittyä.
Pysy yhteydessä.
Saat tukevaa, raamatunmukaista, voideltua opetusta Jumalan Sanasta.
Se ravitsee sinua ja saa sinut kasvamaan ja kehittymään.
Tarvitset elämässäsi Jumalan Sanaa, jotta kasvaisit.
Aamen. Jumalan siunausta! Nähdään ensi kerralla.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz